OpenLLM-France/wikimedia huggingface dataset:
# MPF

MPF té els següents significats:
* Moviment per França, partit polític de França
* Moviment Popular de les Famílies, organització cristiana històrica, antecessora de l'Acció Catòlica Obrera
* Mars Pathfinder, sonda espacial de la NASA usada en l'exploració de Mart
* Microprofessor, nom dels primers ordinadors de la firma Acer: MPF I, MPF II i MPF III
* Factor de creixement (del seu nom en anglès Maturation Promoting Factor), glicoproteïna que intervé en la regulació de la proliferació cel·lular
# Gavrilovka

«Gavrilovka» té aquests significats:
* Gavrilovka (Krasnoiarsk), localitat del krai de Krasnoiarsk, a Rússia
* Gavrilovka (Tambov), localitat de l'óblast de Tambov, a Rússia
# Crosta (geologia)

En general, una crosta és una capa externa, generalment dura que cobreix un material més tou. En geologia es pot formar per diferents processos com ara calcificació, ferrogeneïtzació o silicificació. Aquestes crostes es formen generalment a conseqüència de l'acció de l'aigua (normalment subterrània); una conseqüència del seu desenvolupament és la infiltració de l'aigua de pluja al subsol.

## Referències

* ↑ http://www.diccionari.cat/lexicx.jsp?GECART=0038011
* ↑ http://glosarios.servidor-alicante.com/geologia/costra
Viccionari
# Kubu

Kubu és un subdistricte (Kecamatan) de la regència (kabupaten) de Kubu Raya (abans del 2007 pertanyia a la regència de Pontiamak), a la província de Kalimantan Occidental (Borneo), al sud del delta del Grand Kapuas. La seva població el 1971 era de 16.031 habitants incloent 643 estrangers quasi tot xinesos. Un intent del govern el 1955 de dur emigrants japonesos no va reeixir.

## Història

Des del segle xviii fou un estat governat per una família àrab originària de l'Hadramaut. L'estat el va fundar el sàyyid o xerif) Idrus al-Idrus que es va establir a la desembocadura del Terentang amb alguns partidaris àrabs, buginesos i malais, vers 1770. El seu sogre el xerif Abd al-Rahman al-Kadri havia fundat el Sultanat de Pontianak. Es va formar una zona protegida per defensar-se del pirates, zona que en malai es diu "kubu", que va donar nom a l'estat. Idrus va demanar protecció a la Companyia Holandesa de les Índies Orientals que el va reconèixer com a sobirà amb títol de senyor (tuan). Un dels seus fills que va donar suport als britànics contra els holandesos, Alawi ibn Idrus, va haver d'abandonar el país el 1823 i es va establir a Sarawak on la seva família conserva encara certa influència política. El protectorat neerlandès es va establir llavors formalment el 4 de juny de 1823.
El 1910 els holandesos van formar un comitè de govern (bestuur comité) amb tres notables, cadascun amb un territori en feu i Sharif Abbas ibni al-Marhum Sharif Hasan 'Ali al-Idrus (Yang di-Pertuan Besar de Kubu) fou deposat el 1911. El següent sobirà Sharif Muhammad Zainal Idrus ibni al-Marhum Sharif Ismail al-Idrus (Tuan Besar de Kubu) va abdicar el 1921. Sharif Salih ibni al-Marhum Idrus al-Idrus, el següent Tuan Besar, fou deposat pels japonesos el 1943 i Sharif Hasan ibni al-Marhum Sharif Muhammad Zainal Idrus al-Idrus fou nomenat pels japonesos com a cap del comitè, i el 1946 va esdevenir president del consell de regència fins al 16 d'agost de 1949 en què fou designat cap del regne autònom, conservant el poder fins al 1958 quan el tuan fou deposat pel govern d'Indonèsia i la monarquia fou abolida.

## Bandera

La bandera de l'estat era rectangular en tres franges horitzontals: a dalt vermella, al centre blanca i sota groga.

## Llista de tuans

* Sayyid Idrus bin Sayyid 'Abdu'l Rahman al-Idrus, Tuan Besar Kubu (1772 – 1795)
* Syarif Muhammad (1795 – 1829)
* Syarif Abdul Rahman (1829 – 1841)
* Syarif Ismail (1841 – 1864)
* Syarif Hasan (1864 – 1871)
* Syarif Abbas (1900 – 1911)
* Syarif Muhammad Zainal Idrus (1911 – 1921)
* Syarif Salih (1921 – 1943)
* Syarif Hasan (1943 – 1958).

## Referències

* ↑ Llista de governants

## Enllaços externs

* Sobirans del segle XX Arxivat 2005-03-09 a Wayback Machine.
* Kubu
# Novojílivka

Novojílivka (en (ucraïnès): Новожилівка, rus: Новожиловка, Novojílovka) és un poble de la República Autònoma de Crimea a Ucraïna, que el 2014 tenia 1.679 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Gunnari I de Torres

Gunnari I de Torres (vers 1110-1155) fou fill de Constantí I de Torres. Fou jutge de Torres succeint el seu pare vers el 1127 i com que era menor d'edat i l'ambiciós Saltar de Gunale aspirava a agafar el poder, fou enviat a Pisa. La regència va quedar en mans d'Itocor Gambella. Va tornar el 1140 amb un exèrcit pisà proveït pel seu sogre, el patrici Ebriaci, i va eliminar tots els opositors. Va construir el castell del Goceà. Va seguir una política favorable a Pisa. Atacat diversos cops per Arborea, el jutjat de Torres sempre va rebutjar als atacants i va signar la pau el 1133. El 1147 se'n va anar a les croades fins al 1150 en què va tornar. Angoixat per una forta crisi mística, el 1153 va abdicar i es va fer monjo i va morir al monestir de Clairvaux un temps després. El 1127 ja era casat amb Maria Ebriaci (morta vers 1136). Va deixar quatre fills: Barisó II de Torres, Comit (que va rebre la curadoria d'Anglona el 1147 i va morir no abans del 1153), Pere de Càller-Torres (que fou jutge de Càller per matrimoni) i Itocor.
# Canning

Canning o Port Cannning (també Matla) és una ciutat de Bengala Occidental, districte de 24 Parganas, capital de la subdivisió de Canning. Porta el seu nom per Charles Canning, primer Earl Canning (Lord Canning) governador general de l'Índia del 1856 al 1858 i virrei del 1858 al 1862. Està situada a la riba del riu Matla, nom que també se li donà ocasionalment. Al cens del 2001 consta amb 450.321 habitants que són els habitants dels blocks Canning–I i Canning–II (que estan formats per una extensa regió rural a la rodalia de la ciutat) i no pas els habitants de la mateixa ciutat (la ciutat consta amb 1.041 habitants el 1901).

## Història

Fou construïda al Sunderbands durant el govern de Lord Caning, com a alternativa i competència per Calcuta i Singapur. Els primers terrenys es van comprar el 1853 i el 1862 fou declarada municipalitat. El 1865 es va formar una companyia per desenvolupar el port. El 1867 fou destruïda per una crescuda del riu i l'activitat portuaria es va reduir al mínim. El seu desenvolupament es va produir en els darrers trenta anys.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
Viccionari
# Mandal (Rajasthan)

Mandal és un llogaret a 13 km de Bhilwara al districte de Bhilwara al Rajasthan. El monument principal d'aquest lloc és el Battis Khambon ki Chhatri, un monument de pedra calcària (chhatri = pavelló sense volta) de trenta-dos pilars; alguns d'aquestos pilars mostren excel·lents gravats a la seva base i a la part superior; dins l'espai cobert hi ha un gran shivalinga, un lingam o símbol fàl·lic de Xiva, destructor de la trinitat hindú del creador-conservador-destructor.
# París-Roubaix 1933

La París-Roubaix 1933 fou la 34a edició de la París-Roubaix. La cursa es disputà el 16 d'abril de 1933 i fou guanyada pel belga Sylvère Maes.

## Classificació final

| | Ciclista | Equip |
| 1 | Sylvère Maes | Alcyon-Dunlop |
| 2 | Julien Vervaecke | Labor |
| 3 | Léon Le Calvez | Lutetia |
| 4 | Ludwig Geyer | Legnano - Clement |
| 5 | Maurice Archambaud | Alcyon-Dunlop |
| 6 | Alfons Deloor | Dilecta |
| 7 | Gaston Rebry | Alcyon-Dunlop |
| 8 | Charles Pélissier | Genial Lucifer - Hutchinson |
| 9 | Émile Decroix | Genial Lucifer - Hutchinson |
| 10 | René Bernard | Lutetia |

## Enllaços externs

* Web oficial
* Resultats de l'edició de 1933 a les-sports.info
* Resultats de l'edició de 1933 Arxivat 2016-03-03 a Wayback Machine. a cyclebase.nl
# Cuatro mujeres

Cuatro mujeres és una pel·lícula dirigida en 1947 per Antonio del Amo amb guió de Manuel Mur Oti i protagonitzada per Fosco Giachetti i María Denis.

## Sinopsi

Quatre homes que juguen al pòquer en la taula d'un bar veuen entrar una dona, i la seva visió els recorda a cadascun d'ells experiències amoroses passades.

## Repartiment

* Matilde Artero
* Tomás Blanco
* Manuel de Juan
* María Denis
* Elda Garza
* Margarete Genske
* Fosco Giachetti
* Amparo Guerrero
* Alfredo Herrero
* José Jaspe
* Arturo Marín
* Carlos Muñoz
* Luis Prendes
* Emilio Ruiz de Córdoba

## Premis
### Tercera edició de les Medalles del Cercle d'Escriptors Cinematogràfics

| Categoria | Nominats | Resultat |
| Millor fotografia | Manuel Berenguer | Guanyadora |

## Referències

* ↑ D'Lugo, Marvin. Guide to the Cinema of Spain. Greenwood Publishing, 1997 p.118
* ↑ «Medallas del CEC a la producción española de 1947». Círculo de Escritores Cinematográficos. Arxivat de l'original el 2020-07-30. [Consulta: 10 febrer 2018].
# Lacantis

Lacantis (en grec antic Λακανiτις) és el nom d'un districte de Cilícia, a la regió de Tars, entre els rius Cidnos (Cydnus) i Sarosa (Sarus). En aquest districte hi havia la ciutat d'Irenòpolis, segons diu Claudi Ptolemeu.

## Referències

* ↑ Smith, William (ed.). «Lacantis». Dictionary of Greek and Roman Geography (1854). [Consulta: 3 maig 2021].
# Nicolas Grimaldi

Nicolas Grimaldi és un filòsof francès nascut el 1933. És professor emèrit de la Universitat de París IV-Sorbona dins de la qual ha ocupat successivament les càtedres d'història de la filosofia moderna i de metafísica, Nicolas Grimaldi és autor de nombrosos assaigs filosòfics. Les seves temàtiques preferides, que aborden sovint una via no sistemàtica que condueixen a una lliure reflexió que comprèn nocions tan diverses com l'imaginari, el temps, el desig, el jo, l'espera,etc. S'ha interessat per diferents branques de la filosofia (metafísica, ètica, estètica), i s'ha especialitzat en el pensament de Descartes el qual és una referència dins dels seus textos i que trobem en nombroses referències filosòfiques (els presocràtics als existencialistes) i literaris (Kafka, Baudelaire, Simenon, Tolstoi…).

## Obres

* El Desig i el Temps, PUF, 1971
* Alienació i llibertat, Masson, 1972
* L'experiència del pensar en la filosofia de Descartes, Vrin, 1978
* L'Art o la pretesa passió. Assaig sobre l'experiència estètica, 1983
* Introducció a la filosofia de la història de K. Marx, Dossat, 1986
* Sis estudis sobre la voluntat i la llibertat en Descartes, Vrin 1988
* Descartes. La moral, Vrin, 1992
* El Desig i el temps, Vrin, 1992 (reedició)
* La Gelosia, un estudi sobre l'imaginari prousià, Acte Sud, 1993
* Ontologia del temps, PUF, 1993
* Partie réservée à la correspondance, La Versanne, 1995
* L'ardent sanglot, La Versanne, 1995
* El Sofre i les Liles. Assaig sobre l'estètica de Van Gogh, La Versanne, 1995
* Estudis cartesians: Déu, el temps, la llibertat, Vrin, 1996
* El Treball, comunió i excomunió, PUF, 1998
* Breu tractat del desencantament, PUF, 1998
* Ambiguïtats de la llibertat, PUF, 1999
* L'Home dislocat, PUF, 2001
* Tractat de la soledat, PUF, 2003
* Sòcrates, el mag, PUF, 2004
* Breu tractat del desencantament, Llibre de Butxaca, 2004 (reedició)
* Tractat de la banalitat, PUF, 2005
* El llibre de Judes, PUF, 2006
* Descartes i els seus contes, PUF, 2006
* Prejudicis i paradoxes, PUF, 2007
* Proust, els horros de l'amor, PUF, 2008

### Articles i contribucions

* "L'estatus de l'art en Plató", Revista d'estudis grecs, t. XCIII, gener 1980

## Traduccions al català

* Ambigüitats de la llibertat. Pagès Editors. Col·lecció Argent Viu, 127. 2001.
* L'home dislocat. Editorial Pòrtic, Col·lecció Pòrtic visions, 120. 2003.
# Half Moon

Half Moon és una concentració de població designada pel cens dels Estats Units a l'estat de Carolina del Nord. Segons el cens del 2007 tenia 7.179 habitants.

## Demografia

Segons el cens del 2000, Half Moon tenia 6.645 habitants, 2.261 habitatges i 1.817 famílies. La densitat de població era de 598,1 habitants per km².
Dels 2.261 habitatges en un 47,3% hi vivien nens de menys de 18 anys, en un 64% hi vivien parelles casades, en un 13,6% dones solteres, i en un 19,6% no eren unitats familiars. En el 14% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,22.
Per edats la població es repartia de la següent manera: un 32,4% tenia menys de 18 anys, un 12,7% entre 18 i 24, un 33,8% entre 25 i 44, un 17,1% de 45 a 60 i un 4% 65 anys o més.
L'edat mediana era de 28 anys. Per cada 100 dones de 18 o més anys hi havia 95,4 homes.
La renda mediana per habitatge era de 41.143 $ i la renda mediana per família de 42.357 $. Els homes tenien una renda mediana de 27.730 $ mentre que les dones 20.698 $. La renda per capita de la població era de 15.233 $. Entorn del 5,9% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Half Moon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Half Moon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Patròfil

Patròfil (grec antic: Πατρόφιλος; llatí: Patrophilus) va ser bisbe d'Escitòpolis i un dels caps de la tendència eusebiana o semiarriana, al segle iv.
Per defensar aquestes tendències va ser deposat al concili de Selèucia de l'any 359, després de refusar comparèixer davant el concili per respondre als càrrecs del prevere Doroteu. Devia morir poc després, ja que les seves restes van ser desenterrades i maltractades en la reacció que va seguir al triomf de la tolerància religiosa sota Julià l'Apòstata (361 a 363).
Sembla que va ser un home de grans coneixements sobre les Escriptures. Eusebi d'Emesa diu que les seves exposicions sobre les Escriptures derivaven de Patròfil i d'Eusebi de Cesarea.

## Referències

* ↑ Smith, William (ed.). «Patrophilus». A Dictionary of Greek and Roman biography and mythology. [Consulta: 10 agost 2022].
# DFF

DFF té els següents significats:
* Deutscher Fernsehfunk, empresa pública de televisió de la República Democràtica Alemanya
* Departament Federal de Finances, ministeri de finances del Consell Federal de Suïssa
* Societat Fotogràfica Danesa (del seu nom en danès Dansk Fotografisk Forening), associació professional de fotògrafs de Dinamarca
* Fons per a la Recerca Independent de Dinamarca (del seu nom en danès Danmarks Frie Forskningsfond), consell que finança la recerca pública a Dinamarca
* Digital Freedom Foundation, organització sense ànim de lucre que s'encarrega del Dia de la llibertat del programari
* Direcció de Festivals de Cinema (del seu nom en anglès Directorate of Film Festivals), entitat organitzadora dels festivals de cinema a l'Índia
* Domo-Farm Frites, equip històric de ciclisme en ruta de Bèlgica
* Associació de futbol femení (del seu nom en suec DamFotbollsFörening), diversos clubs de futbol femení a Suècia
* Apilament d'enfocament (del seu nom en anglès Deep Focus Fusion), tècnica de processament digital d'imatges preses a diferent distància focal
# La Portella

* Aquest article tracta sobre el municipi del Segrià. Vegeu-ne altres significats a «la Portella (desambiguació)».
La Portella és un municipi de la comarca del Segrià.

## Geografia

* Llista de topònims de la Portella (orografia: muntanyes, serres, collades, indrets…; hidrografia: rius, fonts...; edificis: cases, masies, esglésies, etc.).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 31 | 40 | 39 | 37 | 183 | 633 | 508 | 572 | 520 | 532 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 540 | 600 | 563 | 595 | 653 | 720 | 581 | 633 | 601 | 601 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 585 | 580 | 576 | 636 | 713 | 796 | 816 | 773 | 772 | 750 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 741 | 703 | 743 | 718 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Enllaços externs

* Pàgina web de l'Ajuntament
* Informació de l'Institut d'Estadística de Catalunya
# NGC Medical-OTC Industria Porte

L'equip NGC Medical-OTC Industria Porte, conegut anteriorment com a OTC Doors-Lauretana, va ser un equip ciclista professional suís d'origen italià, que competí de 2006 a 2008. El 2006 tenia de categoria continental i l'any següent va pujar a continental professional.
Va desaparèixer al fusionar-se amb l'equip A-Style Somn.

## Principals resultats

* Memorial Marco Pantani: Enrico Rossi (2008)
* Tour del Jura: Massimiliano Maisto (2008)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àsia Tour
| Temporada | Classificació per equips | Millor ciclista en la classificació individual |
| 2007 | 33è | Enrico Rossi (108è) |
| 2008 | 25è | Volodymyr Zagorodny (118è) |
UCI Europa Tour
| Temporada | Classificació per equips | Millor ciclista en la classificació individual |
| 2006 | 99è | Raffaele Ferrara (22è) |
| 2007 | 38è | Volodymyr Zagorodny (66è) |
| 2008 | 21è | Francesco Reda (57è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Haegen

Haegen (en alsacià Haage) és un municipi francès, situat a la regió del Gran Est, al departament del Baix Rin. L'any 2004 tenia 650 habitants. Limita al nord-est amb Saverne i Gottenhouse, al sud-est amb Thal-Marmoutier i Reinhardsmunster, i l'oest amb Dabo, Haselbourg, Garrebourg, Hultehouse i Danne-et-Quatre-Vents.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 493 | 502 | 512 | 611 | 569 | 627 |

## Administració

Llista d'alcaldes :
| Període | Identitat | Partit |
| 2001- | Pierre Oberle | |
# Mandala

Un mandala (en sànscrit, मण्डल, maṇḍala; literalment 'cercle' o 'roda') és un símbol ritual i espiritual propi del budisme i l'hinduisme, que representa l'univers. Per extensió, també s'anomena mandala un dibuix, pintura o baix relleu, normalment amb trets geomètrics, que es desenvolupa a partir d'un punt central o axial fins a formar una figura circular o concèntrica. La forma bàsica dels mandala és la d'un quadrat amb quatre portes en forma de T, que contenen un cercle amb un punt central, anomenat bindu, i s'hi poden trobar punts o eixos de simetria radial, de manera que tot el dibuix està subordinat i equidistant respecte d'aquest punt central.
Mandala de Kalatxakra significa en sànscrit 'roda del temps' o 'roda de la vida'. És un mandala que els lames confeccionen amb sorra de colors. Una de les seves característiques és la manca de permanència: es construeix cada cop de bell nou. Normalment, hi assisteix el dalai-lama, que en col·loca el primer gra de sorra al centre, i els monjos el continuen construint mentre en mediten el significat. Es realitza l'ofrena un cop acabat i, posteriorment, se'n procedeix a la dissolució, ja que tot és transitori i mutable. Al mandala de Kalatxakra trobem representat el palau de cinc nivells, on resideix la divinitat Kalatxakra i la seva consort Vixvamata, que simbolitzen la compassió i la saviesa. S'hi representen també les altres 722 divinitats menors. Segons l'antiga tradició budista, aquest mandala conté tres únics i simultanis cercles, en què es mostra una completa visió cosmològica de l'univers, una descripció detallada de la naturalesa humana i, finalment, un camí per assolir, mitjançant la reflexió, la saviesa i la compassió, el nirvana.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.56. DL M-50.522-2002. ISBN 84-8332-391-5 [Consulta: 3 desembre 2014].
* ↑ «mandala». Merriam–Webster Online Dictionary, 2008. [Consulta: 19 novembre 2008].
* ↑ «Artiste Nomade, What's a mandala?». Arxivat de l'original el 2010-11-19. [Consulta: 4 gener 2015].
* ↑ «Kheper,The Buddhist Mandala - Sacred Geometry and Art». Arxivat de l'original el 2011-05-14. [Consulta: 4 gener 2015].
* ↑ www.sbctc.edu (adapted). «Module 4: The Artistic Principles». Saylor.org. [Consulta: 2 abril 2012].

## Vegeu també

* Mandala (model polític)

## Enllaços externs

* Mandalas, de franc (dibuixos circulars) preparats per a imprimir i acolorir per a la gent gran.
* Barcelona 2004 Arxivat 2005-11-27 a Wayback Machine..
* Museu de Pollença Arxivat 2009-02-28 a Wayback Machine..
* Rüdiger Dahlke, El Poder de los Mandalas, RBA Coleccionables. Barcelona 2003.
Viccionari
# Gnossiennes

Gnossiennes és una obra de 1890 d'Erik Satie.
La paraula gnossienne sembla un derivat de la paraula gnosi, i que pot estar relacionat amb el fet que Erik Satie va estar implicat en sectes i moviments gnòstics en el moment en què comença a compondre les Gnossiennes. Tanmateix, altres reivindiquen que la paraula deriva del Cnossos cretenc "Gnossus".
Les Gnossiennes van ser compostes per Satie en el decenni, després de la composició de les Tres Sarabandes (1887) i les Gymnopédies (1888). Com les Sarabandes i les Gymnopédies, les Gnossiennes són sovint qualificades de «danses».
És el tema principal de la pel·lícula Violent Cop de Takeshi Kitano.
# Còlit alafalçat

El còlit alafalçat (Emarginata sinuata) és una espècie d'ocell de la família dels muscicàpids (Muscicapidae) pròpia de l'Àfrica austral. Es troba a Sud-àfrica, Lesoto i a les zones més meridionals de Botswana i Namíbia. El seu hàbitat és el matollar del Karoo, els herbassars curts, les zones àrides sorrenques i els pedregars. A les regions costaneres occidentals també es troba en terrenys de cultiu. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit alafalçat». Diccionari dels ocells del món. TERMCAT. [Consulta: 30 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 711. ISBN 978-84-16728-37-4.
* 1 2 BirdLife International. «Sickle-winged Chat. Emarginata sinuata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 30 gener 2021].